title: 2003 m. gruodžio 8 d. Europos Parlamento ir Tarybos sprendimas Nr. 20/2004/EB, sukuriantis Bendrijos veiksmų remiant vartotojų politiką 2004–2007 m. bendrąjį finansavimo planąTekstas svarbus EEE.

text:
Svarbus teisinis pranešimas

|

32004D0020

Oficialusis leidinys L 005 , 09/01/2004 p. 0001 - 0007

		Europos Parlamento ir Tarybos sprendimas Nr. 20/2004/EB2003 m. gruodžio 8 d.sukuriantis Bendrijos veiksmų remiant vartotojų politiką 2004–2007 m. bendrąjį finansavimo planą(tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 153 straipsnį,atsižvelgdami į Komisijos pasiūlymą,atsižvelgdami į Europos ekonomikos ir socialinių reikalų komiteto nuomonę [1],laikydamiesi Sutarties 251 straipsnyje nustatytos tvarkos [2],kadangi:(1) Vartotojų politika labai padeda įgyvendinti du Bendrijos strateginius tikslus, nustatytus Komisijos komunikate dėl 2000–2005 m. strateginių tikslų "Naujos Europos kūrimas" [3], būtent naujos ekonominės ir socialinės dienotvarkės skatinimo siekiant modernizuoti Europos ekonomiką, ir Europos piliečių geresnės gyvenimo kokybės užtikrinimo.(2) 2002–2006 m. vartotojų politikos strategija nustato tris pagrindinius tikslus. Jie bus įgyvendinti per veiksmus, įtrauktus į tęstinę programą, kurią reguliariai peržiūri Komisija.(3) Lėšų paskirstymas veiksmams, įgyvendinamiems pagal šį planą, priklauso nuo vartotojų politikos tikslų ir veiksmų. Be to, veikloms, skirtoms integruoti vartotojų interesus į kitas veiklos sritis pagal Sutarties 153 straipsnį, kaip ir trims pagrindiniams vartotojų politikos strategijos tikslams, turėtų būti suteikiamas prioritetas.(4) Pagal vartotojų politikos strategiją, vartotojų politiką šio plano taikymo srityje turėtų sudaryti paslaugų ir ne maisto produktų saugumas, ir ES vartotojų ekonominiai interesai. Šis planas netaikomas veiksmams, susijusiems su maisto saugumu.(5) Pagal Europos Sąjungos sutarties 2 straipsnį, į Europos Sąjungos bendruosius tikslus įeina subalansuotos ir tolydžios plėtros pasiekimas. Pagal Johanesburgo deklaraciją dėl tolydžios plėtros, Pasaulio viršūnių susitikimo dėl tolydžios plėtros ir Kardifo proceso įgyvendinimo planą, turėtų būti imamasi veiksmų tolydžiai plėtrai pasiekti.(6) Šis planas turėtų numatyti Bendrijos veiksmus pagal Sutarties 5 straipsnyje nustatytą subsidiarumo principą, kurie paremtų ir sukurtų organizacijų ir organų, skatinančių vartotojų interesus Bendrijoje, kompetenciją nacionaliniu ar regiono lygiu.(7) Be šiame plane numatytų veiksmų, Komisija taip pat turėtų užtikrinti, kad vartotojų organizacijos ir kitos atitinkamos nevyriausybinės organizacijos galėtų prisidėti prie vartotojų politikos strategijos įgyvendinimo dalyvaudamos Europos vartotojų konsultacinės grupės, įsteigtos Komisijos sprendimu 2003/709/EB [4], darbe.(8) Šis planas turėtų nustatyti veiksmus, kuriuos bendrai vykdo Komisija ir viena arba kelios valstybės narės vartotojų politikos tikslams įgyvendinti.(9) Europai bendrai naudinga pagal 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento [5] (toliau – Finansinis reglamentas) 108 straipsnio 1 dalies b punktą, kad vartotojų sveikatai, saugumui ir ekonominiams interesams, bei vartotojų interesams kuriant produktų ir paslaugų standartus būtų atstovaujama Bendrijos lygiu.(10) Šis sprendimas nustato visam šio plano laikotarpiui finansinį planą, kuris biudžeto valdymo institucijai yra pagrindinė orientacinė suma, pagal 1999 m. gegužės 6 d. Europos Parlamento, Tarybos ir Komisijos institucinio susitarimo dėl biudžeto vykdymo tvarkos ir biudžetinės procedūros tobulinimo [6] 33 punktą, per metinę biudžetinę procedūrą.(11) Siekiant pagerinti Europos vartotojų organizacijų ir vartotojų organizacijų, atstovaujančių vartotojų interesams kuriant produktų ir paslaugų standartus Bendrijos lygiu, veiklos veiksmingumą ir poveikį, finansinė parama teisę į ją turinčioms organizacijoms gali būti suteikiama šio plano laikotarpiui sudarius pagrindų partnerystės susitarimus.(12) Siekiant patobulinti administravimo racionalumą ir konkrečių projektų veiksmingumą ir poveikį, raginimai pateikti konkrečius projektus turėtų būti skelbiami bent kas dveji metai ir suteikiama parama neturėtų būti didesnė kaip 75 % projektų įgyvendinimui patvirtintų išlaidų.(13) Europos ekonominės erdvės susitarimas (toliau – EEE susitarimas) nustato, kad Europos laisvosios prekybos asociacijos šalys, dalyvaujančios Europos ekonominėje erdvėje, (toliau – ELPA/EEE šalys) turėtų, inter alia, sustiprinti ir išplėsti bendradarbiavimą įgyvendinant Bendrijos veiklas vartotojų apsaugos srityje.(14) Šiame bendrajame plane turėtų turėti galimybę dalyvauti asocijuotosios šalys, laikydamosi atitinkamuose dvišaliuose susitarimuose, nustatančiuose jų dalyvavimo Bendrijos programose bendruosius principus, nustatytų sąlygų.(15) Siekiant padidinti šio plano vertę ir poveikį, nuolatos turėtų būti stebimi ir reguliariai vertinami vykdomi veiksmai tam, kad tam tikrais atvejais būtų padaryti būtini pakeitimai.(16) Šiam sprendimui įgyvendinti būtinos priemonės turėtų būti priimtos laikantis 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgaliojimais įgyvendinimo tvarką [7],NUSPRENDĖ TAIP:1 straipsnisTaikymo sritis1. Šis sprendimas nustato Bendrijos veiksmų, remiančių vartotojų politiką, bendrąjį planą (toliau – planas) 5 straipsnio 1 dalyje nustatytam laikotarpiui.2. Pagal šį planą vykdomi veiksmai papildo valstybių narių ir jose vykdomus veiksmus, skirtus apsaugoti vartotojų sveikatą, saugumą ir ekonominius interesus bei paskatinti jų teisę į informaciją ir švietimą, ir teisę jungtis į organizacijas siekiant apsaugoti savo interesus.2 straipsnisVeiklos sritysPagal šį planą vykdomi veiksmai turi būti susiję su tokiomis konkrečiomis sritimis:a) vartotojų sveikatos ir saugumo apsauga paslaugų ir ne maisto produktų srityje;b) vartotojų ekonominių ir teisinių interesų apsauga;c) vartotojų informacijos ir švietimo skatinimu;d) vartotojų organizacijų kompetencijos dalyvauti Europos lygiu skatinimu.3 straipsnisVeiksmų tikslaiPagal šį planą vykdomi veiksmai turi padėti pasiekti tokius bendruosius tikslus:a) vartotojų apsaugos aukštą bendrąjį lygį, ypač nustatant bendrąsias vartotojų apsaugos taisykles ir tvarką, bei integruojant vartotojų interesus į kitas Bendrijos politikas;b) vartotojų apsaugos taisyklių veiksmingą įgyvendinimą, ypač vykdant rinkos tyrimus, bendradarbiavimą administravimo ir įgyvendinimo srityje, skatinant vartotojų galimybę naudotis informacija apie paslaugas ir ne maisto produktus, bei skundų ir ginčių išsprendimo mechanizmais, irc) vartotojų organizacijų tinkamą dalyvavimą kuriant vartotojų politiką ir kitas Bendrijos politikas, darančias įtaką vartotojų interesams.4 straipsnisVeiksmų rūšys1. Pagal šį planą vykdomi veiksmai išvardyti priede pagal tikslus.2. 1–8, 11–15 ir 19 veiksmus tiesiogiai įgyvendina Komisija.3. 9 ir 10 veiksmus bendrai finansuoja Bendrija ir viena arba kelios valstybės narės, arba Bendrija ir pagal 9 straipsnį dalyvaujančių trečiųjų šalių kompetentingos institucijos.4. 16, 17 ir 18 veiksmus finansiškai remia Bendrija.5 straipsnisFinansavimas1. Šio sprendimo įgyvendinimo nuo 2004 m. sausio 1 d. iki 2007 m. gruodžio 31 d. finansinį planą sudaro 72 milijonai eurų, iš kurių 54 milijonai skiriami laikotarpiui iki 2006 m. gruodžio 31 d.2. Laikotarpiui po 2006 m. gruodžio 31 d. pasiūlyta suma laikoma patvirtinta, jei ji atitinka 2007 m. prasidedančiam laikotarpiui galiojantį finansinį planą.3. Metinius asignavimus tvirtina biudžeto valdymo institucija, laikydamasi biudžeto plano limitų.6 straipsnisFinansinis indėlis1. Bendrijos parama 9 ir 10 bendriesiems veiksmams iš esmės sudaro 50 % ir jokiu būdu negali būti didesnė kaip 70 % visų veiksmo išlaidų. Komisija aiškiai nustato, kuriems bendriesiems veiksmams gali būti skiriama didesnė kaip 50 % finansinė parama.2. Finansinė parama 16 veiksmui negali būti didesnė kaip 50 % išlaidų, skirtų teisę į jas turinčioms veikloms.3. Finansinė parama 17 veiksmui negali būti didesnė kaip 95 % išlaidų, skirtų teisę į jas turinčioms veikloms.4. Atnaujinus finansinę paramą 16 ir 17 veiksmams, teisę į tokią paramą turinčioms organizacijoms, kurios per prieš tai buvusius metus aktyviai ir veiksmingai atstovavo vartotojų interesams, palaipsninio sumažinimo taisyklė netaikoma.5. Finansinė parama 18 veiksmui iš esmės sudaro 50 % ir jokiu būdu negali būti didesnė kaip 75 % projekto įgyvendinimo teisėtų išlaidų. Komisija aiškiai nustato, kuriems konkretiems projektams gali būti skiriama didesnė kaip 50 % finansinė parama.7 straipsnisParamos gavėjai1. Finansinė parama 9 ir 10 bendriesiems veiksmams gali būti skirta valstybės įstaigai arba pelno nesiekiančiai institucijai, kurią paskiria valstybė narė arba suinteresuota kompetentinga institucija ir kuriai pritaria Komisija.2. Finansinė parama 16 veiksmui gali būti skirta Europos vartotojų organizacijoms:a) kurios yra nevyriausybinės, pelno nesiekiančios, neturinčios pramonės, komercinių ir verslo arba kitų susikertančių interesų, ir kurių pagrindinius tikslus ir veiklą sudaro vartotojų sveikatos, saugumo ir ekonominių interesų skatinimas ir apsauga Bendrijoje;b) kurias nacionalinės vartotojų organizacijos bent pusėje valstybių narių, atstovaujančių vartotojams pagal nacionalines taisykles ar praktiką ir dirbančių regiono ir nacionaliniu lygiu, įpareigojo atstovauti vartotojų interesams Bendrijos lygiu, irc) pateikusioms Komisijai jų narystės, vidaus taisyklių ir finansavimo šaltinių patenkinamas ataskaitas.3. Finansinė parama 17 veiksmui gali būti skirta Europos vartotojų organizacijoms:a) kurios yra nevyriausybinės, pelno nesiekiančios, neturinčios pramonės, komercinių ir verslo arba kitų susikertančių interesų, ir kurių pagrindinius tikslus ir veiklą sudaro atstovavimas vartotojų interesams standartizavimo procese Bendrijos lygiu, irb) kurias bent dviejuose trečdaliuose valstybių narių atstovauti vartotojų interesams Bendrijos lygiu įpareigojo:- organai, pagal nacionalines taisykles ir praktiką atstovaujantys nacionalinėms vartotojų organizacijoms valstybėse narėse, arba- jei tokių organų nėra, nacionalinės vartotojų organizacijos valstybėse narėse, atstovaujančios vartotojams pagal nacionalines taisykles ir praktiką ir dirbančios nacionaliniu lygiu.4. Finansinė parama 18 veiksmui gali būti skirta bet kokiam juridiniam asmeniui arba juridinių asmenų asociacijai, taip pat ir atitinkamoms nepriklausomoms valstybės įstaigoms ir regiono vartotojų organizacijoms, nesusijusioms su pramone ir prekyba ir faktiškai atsakingoms už projektų įgyvendinimą.8 straipsnisIšimtysKitos sutartys su pareiškėjais arba konkursų dalyviais ir rangovais, kaltais dėl klaidingų pareiškimų pateikimo arba neįvykdžiusiais finansinių įsipareigojimų, nebesudaromos, kaip numatyta Finansinio reglamento 96 straipsnyje.9 straipsnisTrečiųjų šalių dalyvavimasPlane gali dalyvauti:a) ELPA/EEE šalys pagal EEE susitarime nustatytas sąlygas;b) asocijuotosios šalys, laikydamosi atitinkamuose dvišaliuose susitarimuose, nustatančiuose jų dalyvavimo Bendrijos programose bendruosius principus, nurodytas sąlygas.10 straipsnisSuderinamumas ir papildomumas1. Komisija užtikrina, kad pagal šį planą įgyvendinami veiksmai atitiktų vartotojų politikos strategiją.2. Komisija užtikrina, kad pagal šį planą įgyvendinami veiksmai atitiktų ir papildytų pagal kitas Bendrijos programas ir iniciatyvas vykdomus veiksmus.11 straipsnisVeiklos programaKomisija prima metinę veiklos programą, kurią sudaro:a) veiksmų pagal kiekvieną tikslą prioritetai;b) metinio biudžeto paskirstymas 4 straipsnyje nustatytoms veiksmų rūšims;c) raginimų dalyvauti konkursuose, bendrųjų veiksmų aktų ir raginimų pateikti paraiškas planuojamas laikas;d) jei tai yra raginimai pateikti paraiškas, 16, 17 ir 18 veiksmų išrinkimo ir patvirtinimo kriterijai, didesnės kaip 50 % finansinės paramos 18 veiksmui kriterijai, ir kiekvienam raginimui pateikti paraiškas numatoma galima suma, laikantis atitinkamų Finansinio reglamento nuostatų ir kuo daugiau atsižvelgiant į poreikį nustatyti paprastus administravimo reikalavimus, ypač jei tai yra nedidelės finansinės paramos sumos konkretiems projektams.12 straipsnisSkelbimas ir procedūros1. Komisija paskelbia Europos Sąjungos oficialiajame leidinyje ir Komisijos interneto puslapyje:a) raginimą pateikti paraiškas 16 ir 17 veiksmams irb) bent kas dveji metai raginimą pateikti paraiškas 18 veiksmui, aprašant vykdytino veiksmo prioritetus.2. Paraiškų suteikti finansinę paramą vertinimo proceso pradinėje pakopoje Komisija praneša paraiškų pateikėjams, jei jie neturi teisės dalyvauti arba jei jų paraiškoje nepateikiama informacija, būtina patikrinti, kaip ši paraiška atitinka atrankos kriterijus.3. Per tris mėnesius nuo paraiškų pateikimo termino pabaigos Komisija priima sprendimą dėl finansinės paramos skyrimo 16, 17 ir 18 veiksmams.4. Finansinės paramos gavėjų sąrašas ir pagal šį planą finansuojamų veiksmų sąrašas su nurodytomis sumomis kasmet skelbiamas Komisijos interneto puslapyje.13 straipsnisStebėjimas ir vertinimas1. Komisija užtikrina, kad pagal šį planą vykdomi veiksmai būtų veiksmingai ir reguliariai stebimi, ir iki 2005 m. gruodžio 31 d. pateikia Europos Parlamentui ir Tarybai šio plano įgyvendinimo pusės laikotarpio ataskaitą. Komisija kasmet praneša Europos Parlamentui, jei sprendimų priėmimo dėl 16, 17 ir 18 veiksmų paraiškų procesas tęsiasi ilgiau nei 12 straipsnio 3 dalyje nurodytas trijų mėnesių laikotarpis.2. Prieš pateikdama pasiūlymą atnaujinti šį planą ir ne vėliau kaip iki 2007 m. gruodžio 31 d., Komisija pateikia Europos Parlamentui ir Tarybai pagal šį planą vykdytų veiksmų vertinimo ataskaitą.14 straipsnisPriemonių įgyvendinimas1. Komisija yra atsakinga už šio sprendimo valdymą ir įgyvendinimą pagal Finansinį reglamentą.2. 4 straipsnio 3 ir 4 dalyse ir 11 straipsnyje nurodytos priemonės priimamos pagal 15 straipsnio 2 dalyje nurodytą tvarką.15 straipsnisKomiteto procedūra1. Komisijai padeda Komitetas.2. Jei daroma nuoroda į šią straipsnio dalį, taikomi Sprendimo 1999/468/EB 3 ir 7 straipsniai, atsižvelgiant į jo 8 straipsnio nuostatas.3. Komitetas priima savo darbo tvarkos taisykles.16 straipsnisĮsigaliojimasŠis sprendimas įsigalioja trečią dieną po jo paskelbimo Europos Sąjungos oficialiajame leidinyje.Priimta Briuselyje 2003 m. gruodžio 8 d.Europos Parlamento varduPirmininkasP. CoxTarybos varduPirmininkasF. Frattini[1] OL C 234, 2003 9 30, p. 86.[2] 2003 m. rugsėjo 24 d. Europos Parlamento nuomonė (dar nepaskelbta Oficialiajame leidinyje) ir 2003 m. gruodžio 1 d. Tarybos sprendimas.[3] OL C 81, 2000 3 21, p. 1.[4] OL L 258, 2003 10 10, p. 35.[5] OL L 248, 2002 9 16, p. 1.[6] OL C 172, 1999 6 18, p. 1. Susitarimas su pakeitimais, padarytais Europos Parlamento ir Tarybos sprendimu 2003/429/EB (OL L 147, 2003 6 14, p. 25).[7] OL L 184, 1999 7 17, p. 23.--------------------------------------------------PRIEDAS4 STRAIPSNYJE NURODYTI VEIKSMAI, IŠVARDYTI PAGAL TIKSLUSa tikslas: Vartotojų apsaugos aukštas bendrasis lygis1 veiksmas: Mokslinė konsultacija, rizikos analizė, kurią sudaro palyginamasis vertinimas ir rizikos sumažinimo galimybių, susijusių su vartotojų sveikata ir saugumu dėl ne maisto produktų ir paslaugų, vertinimu.2 veiksmas: Įstatyminių ir kitų reglamentuojančių iniciatyvų rengimas ir savireguliuojančių iniciatyvų skatinimas, kurias, inter alia, sudaro:2.1. Rinkų ir reguliuojančių sistemų palyginamoji analizė2.2. Teisinės ir techninės žinios, reikalingos kuriant politiką dėl paslaugų saugumo2.3. Techninės žinios, reikalingos kuriant produktų ir paslaugų standartizavimo įpareigojimus2.4. Teisinės ir techninės žinios, reikalingos kuriant vartotojų ekonominių interesų politiką2.5. Seminarai su suinteresuotais asmenimis ir ekspertais.3 veiksmas: Rinkos pokyčių, darančių įtaką ekonominiams ir kitiems vartotojų interesams, stebėjimas ir vertinimas, įskaitant, inter alia, kainų apžvalgas, vartotojų skundų registravimą ir nagrinėjimą, ir rinkų struktūros pokyčių apžvalgas.4 veiksmas: Duomenų ir informacijos, suteikiančių pagrindą kurti vartotojų politiką ir integruoti vartotojų interesus į kitas ES politikas, rinkimas ir pasikeitimas, įskaitant, inter alia, vartotojų ir verslo požiūrių apžvalgas, statistinių ir kitų susijusių duomenų rinkimą ir nagrinėjimą.b tikslas: Vartotojų apsaugos taisyklių veiksmingas taikymas5 veiksmas: Sekimo ir vykdymo veiksmų koordinavimas, įskaitant, inter alia:5.1. Informacinių technologijų priemonių (pvz., duomenų bazių, informacijos ir ryšio sistemų), padedančių bendradarbiauti vykdymo srityje, kūrimą5.2. Mokymą, seminarus ir pasikeitimus pareigūnais bendriems vykdymo veiksmams5.3. Bendrų vykdymo veiksmų planavimą ir kūrimą5.4. Bandomuosius bendrus vykdymo veiksmus.6 veiksmas: Lengvai ir viešai prieinamų duomenų bazių, kurias sudaro vartotojų teisių, kylančių iš Bendrijos vartotojų apsaugos teisės aktų, taikymas ir precedentų teisė, kūrimas, įskaitant duomenų bazės kūrimo užbaigimą ir jos papildymą apie neteisėtas sutarties sąlygas.7 veiksmas: Ne maisto produktų saugumo stebėjimas ir vertinimas, įskaitant, inter alia:7.1. RAPEX įspėjimo sistemos taikymo srities sustiprinimą ir išplėtimą, atsižvelgiant į pasikeitimo rinkos priežiūros informacija eigą7.2. Techninę analizę ir pranešimus7.3. Duomenų apie konkrečių vartojimo produktų ir paslaugų keliamą riziką rinkimą ir vertinimą7.4. Direktyvoje 2001/95/EB [1] numatyto vartojimo produktų saugumo tinklo sukūrimą.8 veiksmas: Ginčų sprendimo alternatyvių sistemų, ypač sistemų realiu laiku ir jų veiksmingumo sprendžiant tarpvalstybinius skundus ir ginčus, veikimo stebėjimas ir poveikio vertinimas, taip pat ir techninė parama, skirta toliau plėtoti su neteisminiais ginčais susijusio Europos tinklo sistemą.9 veiksmas: (Bendrieji veiksmai) Finansinė parama valstybės arba pelno nesiekiančioms institucijoms, sudarančioms Europos tinklus, suteikiančius informaciją ir paramą vartotojams, kad padėtų jiems naudotis savo teisėmis ir suteiktų atitinkamą galimybę į ginčų sprendimą (Europos vartotojų centrų tinklui ir su neteisminiais ginčais susijusio Europos tinklo atsiskaitymo centrams, laikantis 7 straipsnio 1 dalyje nustatytų sąlygų.10 veiksmas: (Bendrieji veiksmai) Finansinė parama priežiūros ir vykdymo veiksmams, siekiant pagerinti administravimo ir vykdymo bendradarbiavimą Bendrijos vartotojų apsaugos teisės aktų, taip pat ir Bendrojo produktų saugumo direktyvos srityje, ir kitiems administravimo bendradarbiavimo tikslams, laikantis 7 straipsnio 1 dalyje nustatytų sąlygų.C tikslas: Tinkamas vartotojų organizacijų dalyvavimas ES politikose11 veiksmas: Konkrečių techninių ir teisinių žinių teikimas vartotojų organizacijoms, siekiant padėti joms dalyvauti ir prisidėti prie konsultacijų dėl Bendrijos įstatymų ir neįstatyminių politikos iniciatyvų procesų atitinkamose politikos srityse, pavyzdžiui vidaus rinkos politikos, bendrojo pobūdžio paslaugų ir nuoseklios gamybos ir vartojimo dešimties metų pagrindų programos, bei siekiant padėti joms prisidėti prie rinkos priežiūros.12 straipsnis: Atstovavimas Europos vartotojų interesams tarptautiniuose forumuose, taip pat ir tarptautiniuose standartizavimo organuose ir tarptautinėse prekybos organizacijose.13 straipsnis: Regioninių, nacionalinių ir Europos vartotojų organizacijų darbuotojų mokymas ir kiti kompetencijų didinimo veiksmai, taip pat ir mokymo kursai projektų kūrimo ir projektų taikymo procedūrų srityje, forumai internetu dėl konkrečių projektų, seminarai ir susitikimai bendradarbiavimui dėl projektų skatinti.14 veiksmas: Informavimas apie vartotojų teises, įgytas pagal vartotojų apsaugos teisės aktus ir kitas Bendrijos vartotojų apsaugos priemones, ypač naujose valstybėse narėse, bendradarbiaujant su jų vartotojų organizacijomis.15 straipsnis: Vartotojų švietimas, taip pat ir jauniems vartotojams skirti veiksmai, ir realiu laiku vykdomų dialoginių vartotojų švietimo priemonių dėl vartotojų teisių vidaus rinkoje ir dėl tarptautinių sandorių kūrimas.16 veiksmas: Finansinė parama Europos vartotojų organizacijų veiklai, laikantis 7 straipsnio 2 dalyje nustatytų sąlygų.17 straipsnis: Finansinė parama Europos vartotojų organizacijų, atstovaujančių vartotojų interesams kuriant produktų ir paslaugų standartus Bendrijos lygiu, veiklai, laikantis 7 straipsnio 3 dalyje nustatytų sąlygų.a, b ir c tikslai:18 veiksmas: Finansinė parama konkretiems projektams Bendrijos arba nacionaliniu lygiu remiant 3 straipsnyje nustatytus vartotojų politikos tikslus, laikantis 7 straipsnio 4 dalyje nustatytų sąlygų, įskaitant, be to, finansinę paramą:- vartotojų organizacijų vykdomiems konkretiems projektams, kurių tikslas – pagreitinti vartotojų apsaugos acquis communautaire veiksmingą įgyvendinimą naujose valstybėse narėse,- konkretiems projektams, skatinantiems tarpvalstybinį pasikeitimą informacija ir geriausia praktika dėl vartotojų teisių integravimo į kitas politikas.19 straipsnis: Pagal šią programą vykdomų veiksmų vertinimas.[1] 2001 m. gruodžio 3 d. Europos Parlamento ir Tarybos direktyva 2001/95/EB dėl bendros gaminių saugos (OL L 11, 2002 1 15, p. 4.).--------------------------------------------------


title: 2010/383/: 2010 m. birželio 29 d. Tarybos sprendimas dėl Europos Sąjungos pozicijos EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis (biudžeto eilutės), pakeitimo

text:
10.7.2010

               LT

               Europos Sąjungos oficialusis leidinys

               L 175/34

         TARYBOS SPRENDIMAS
   2010 m. birželio 29 d.
   dėl Europos Sąjungos pozicijos EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis (biudžeto eilutės), pakeitimo
   (2010/383/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį ir 218 straipsnio 9 dalį,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               EEE susitarimo 31 protokole pateikiamos konkrečios nuostatos dėl Europos Sąjungos ir EEE ELPA valstybių bendradarbiavimo, nesusijusio su keturiomis laisvėmis.

               (2)

               Tikslinga po 2009 m. gruodžio 31 d. tęsti susitariančiųjų šalių bendradarbiavimą, vykdant iš Sąjungos bendrojo biudžeto finansuojamą Sąjungos veiklą, susijusią su vidaus rinkos kūrimu, veikimu ir vystymu. Tai susiję su šiomis biudžeto eilutėmis:
               12.01.04.01. Vidaus rinkos įgyvendinimas ir vystymas. Administracinio valdymo išlaidos.
               12.02.01. Vidaus rinkos įgyvendinimas ir vystymas.
               02.03.01. Vidaus rinkos veikimas ir vystymas, ypač pranešimų, sertifikavimo bei sektorių suderinimo srityse.
               02.01.04.01. Vidaus rinkos veikimas ir vystymas, ypač pranešimų, sertifikavimo bei sektorių suderinimo srityse. Administracinio valdymo išlaidos.

               (3)

               Todėl EEE susitarimo 31 protokolas turėtų būti atitinkamai iš dalies pakeistas. Tikslinga išdėstyti poziciją, kurios Sąjunga turi laikytis EEE jungtiniame komitete,

         PRIĖMĖ ŠĮ SPRENDIMĄ:
   Vienintelis straipsnis
   Pozicija, kurios Sąjunga turi laikytis EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, yra patvirtinti prie šio sprendimo pridėtą EEE jungtinio komiteto sprendimo projektą.

      Priimta Liuksemburge 2010 m. birželio 29 d.

            Tarybos vardu

            Pirmininkė

         E. ESPINOSA

      (1)  OL L 305, 1994 11 30, p. 6.

      PRIEDAS

         PROJEKTAS
         EEE JUNGTINIO KOMITETO SPRENDIMAS
         Nr.
         m. d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į Susitarimo 86 ir 98 straipsnius,
         kadangi:

                     (1)

                     Susitarimo 31 protokolas buvo iš dalies pakeistas 2009 m. liepos 3 d. EEE jungtinio komiteto sprendimu Nr. 93/2009 (1).

                     (2)

                     Tikslinga tęsti susitariančiųjų šalių bendradarbiavimą, vykdant iš Sąjungos bendrojo biudžeto finansuojamą Sąjungos veiklą, susijusią su vidaus rinkos kūrimu, veikimu ir vystymu.

                     (3)

                     Todėl Susitarimo 31 protokolas turėtų būti iš dalies pakeistas taip, kad šis išplėstas bendradarbiavimas galėtų vykti po 2009 m. gruodžio 31 d.,

               PRIĖMĖ ŠĮ SPRENDIMĄ:
         1 straipsnis
         Susitarimo 31 protokolo 7 straipsnis iš dalies keičiamas taip:

                     1)

                     6 dalyje žodžiai „2004 m., 2005 m., 2006 m., 2007 m., 2008 m. ir 2009 m.“ pakeičiami žodžiais „2004 m., 2005 m., 2006 m., 2007 m., 2008 m., 2009 m. ir 2010 m.“;

                     2)

                     7 dalyje žodžiai „2006 m., 2007 m., 2008 m. ir 2009 m.“ pakeičiami žodžiais „2006 m., 2007 m., 2008 m., 2009 m. ir 2010 m.“;

                     3)

                     8 dalyje žodžiai „2008 m. ir 2009 m.“ pakeičiami žodžiais „2008 m., 2009 m. ir 2010 m.“

               2 straipsnis
         Šis sprendimas įsigalioja kitą dieną po paskutinio pranešimo EEE jungtiniam komitetui pagal Susitarimo 103 straipsnio 1 dalį (2).
         Jis taikomas nuo 2010 m. sausio 1 d.
         3 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto

                  sekretoriai

         (1)  OL L 277, 2009 10 22, p. 49.

         (2)  (Konstituciniai reikalavimai nenurodyti). (Konstituciniai reikalavimai nurodyti).


title: 2005/861/EB: 2005 m. lapkričio 24 d.  Tarybos sprendimas, dėl Regionų komiteto pakaitinio nario skyrimo

text:
3.12.2005

               LT

               Europos Sąjungos oficialusis leidinys

               L 317/18

      TARYBOS SPRENDIMAS

   2005 m. lapkričio 24 d.
   dėl Regionų komiteto pakaitinio nario skyrimo
   (2005/861/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Nyderlandų Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB dėl Regionų komiteto narių ir pakaitinių narių skyrimo laikotarpiui nuo 2002 m. sausio 26 d. iki 2006 m. sausio 25 d. (1).

               (2)

               Atsistatydinus G. Ph. HUFFNAGEL tapo laisva Regionų komiteto pakaitinio nario vieta,

         NUSPRENDĖ:
   1 straipsnis
   Likusiam kadencijos laikui iki 2006 m. sausio 25 d. Regionų komiteto pakaitiniu nariu skiriama:
   L. J. GRIFFITH,
   Amsterdamo mero pavaduotoja,
   vietoj G. Ph. HUFFNAGEL.
   2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Briuselyje, 2005 m. lapkričio 24 d.

            Tarybos vardu

            Pirmininkas

         I. LEWIS

      (1)  OL L 24, 2002 1 26, p. 38.


title: 2005/577/,: 2005 m. liepos 22 d. Tarybos sprendimas, dėl Europos Sąjungos tarnautojų teismo teisėjų skyrimo

text:
28.7.2005

               LT

               Europos Sąjungos oficialusis leidinys

               L 197/28

      TARYBOS SPRENDIMAS

   2005 m. liepos 22 d.
   dėl Europos Sąjungos tarnautojų teismo teisėjų skyrimo
   (2005/577/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 225a straipsnį,
   atsižvelgdama į Europos atominės energijos bendrijos steigimo sutartį, ypač į jos 140b straipsnį,
   atsižvelgdama į 2004 m. lapkričio 2 d. Tarybos sprendimą 2004/752/EB, Euratomas, įsteigiantį Europos Sąjungos tarnautojų teismą (1), ypač į jo 3 straipsnio 1 dalį,
   kadangi:

               (1)

               Sprendimu 2004/752/EB, Euratomas remiantis EB sutarties 225a ir 245 straipsniais ir EAEB sutarties 140b ir 160 straipsniais buvo įsteigtas Europos Sąjungos tarnautojų teismas. Šiuo sprendimu Protokolas dėl Teisingumo Teismo statuto šiuo tikslu buvo papildytas priedu (toliau – Teisingumo Teismo statuto I priedas).

               (2)

               Teisingumo Teismo statuto I priedo 3 straipsnyje numatoma:

                           „1.

                        Teisėjus skiria Taryba, laikydamasi EB sutarties 225a straipsnio ketvirtos pastraipos ir EAEB sutarties 140b straipsnio ketvirtos pastraipos, pasikonsultavusi su šiame straipsnyje numatytu komitetu. Skirdama teisėjus, Taryba užtikrina subalansuotą teismo narių sudėtį, parinkdama juos iš valstybių narių piliečių iš kuo platesnės geografinės teritorijos ir atsižvelgdama į atstovaujamas nacionalines teisines sistemas.

                           2.

                        Paraišką gali pateikti kiekvienas asmuo, kuris yra Sąjungos pilietis ir atitinka EB sutarties 225a straipsnio ketvirtoje pastraipoje ir EAEB sutarties 140b straipsnio ketvirtoje pastraipoje nustatytas sąlygas. Taryba, remdamasi Teismo rekomendacija, kvalifikuota balsų dauguma nustato tokių paraiškų pateikimo ir tvarkymo sąlygas bei tvarką.

                           3.

                        Įkuriamas komitetas, kurį sudaro septyni asmenys, parenkami iš buvusių Teisingumo Teismo bei Pirmosios instancijos teismo narių ir pripažintos kompetencijos teisininkų. Taryba, remdamasi Teisingumo Teismo pirmininko rekomendacija, kvalifikuota balsų dauguma skiria komiteto narius ir nustato jo veiklos taisykles.

                           4.

                        Komitetas pareiškia nuomonę apie kandidatų tinkamumą eiti Tarnautojų teismo teisėjų pareigas. Prie savo nuomonės komitetas prideda tinkamiausią aukšto lygio patirtį turinčių kandidatų sąrašą. Tokiame sąraše pavardžių turi būti bent dukart daugiau nei Taryba turi paskirti teisėjų.“.

               (3)

               Sprendimu 2005/150/EB, Euratomas (2) Taryba nustatė kandidatų į Europos Sąjungos tarnautojų teismo teisėjus paraiškų pateikimo ir tvarkymo sąlygas bei tvarką, kaip numatyta Teisingumo Teismo statuto I priedo 3 straipsnio 2 dalyje.

               (4)

               Sprendimu 2005/49/EB, Euratomas (3) Taryba nustatė Protokolo dėl Teisingumo Teismo statuto I priedo 3 straipsnio 3 dalyje numatyto komiteto veiklos taisykles.

               (5)

               Sprendimu 2005/151/EB, Euratomas (4) Taryba paskyrė Protokolo dėl Teisingumo Teismo statuto I priedo 3 straipsnio 3 dalyje numatyto komiteto narius.

               (6)

               Viešas kvietimas teikti kandidatų į Tarnautojų teismo teisėjus paraiškas buvo paskelbtas 2005 m. vasario 23 d. (OL C 47 A, p. 1), o kandidatų paraiškų teikimo terminas baigėsi 2005 m. balandžio 15 d. Buvo įregistruotos du šimtai keturiasdešimt trijų kandidatų paraiškos.

               (7)

               Teisingumo Teismo statuto I priedo 3 straipsnio 3 dalimi įkurtas komitetas buvo kelis kartus susirinkęs 2005 m. gegužės ir birželio mėn. Šių susitikimų metu jis parengė Teisingumo Teismo statuto I priedo 3 straipsnio 4 dalyje numatytą nuomonę ir sąrašą. Sąraše yra keturiolika kandidatų.

               (8)

               Pagal EB sutarties 225a straipsnio ketvirtą pastraipą ir EAEB sutarties 140b straipsnio ketvirtą pastraipą Tarnautojų teismo teisėjus skiria Taryba.

               (9)

               Todėl reikėtų paskirti septynis asmenis iš pirmiau nurodyto sąrašo, siekiant užtikrinti subalansuotą teismo narių sudėtį, parenkant juos iš valstybių narių piliečių iš kuo platesnės geografinės teritorijos ir atsižvelgiant į atstovaujamas nacionalines teisines sistemas, kaip numatyta Teisingumo Teismo statuto I priedo 3 straipsnio 1 dalyje.

               (10)

               Pagal Teisingumo Teismo statuto I priedo 2 straipsnio antros pastraipos pirmą sakinį Tarnautojų teismo teisėjai skiriami šešerių metų laikotarpiui. Tačiau, nukrypstant nuo šios nuostatos, Sprendimo 2004/752/EB, Euratomas 3 straipsnio 2 dalyje numatyta, kad visiems Tarnautojų teismo teisėjams prisiekus, Tarybos pirmininkas burtų keliu paskiria tris šio Teismo teisėjus, kurių kadencija turi baigtis pirmųjų trejų metų pabaigoje. Apie šį paskyrimą turėtų būti tinkamai viešai pranešta paskelbiant Europos Sąjungos oficialiajame leidinyje.

               (11)

               Be to, dėl Tarnautojų teismo pirmojo pirmininko skyrimo reikėtų pažymėti, jog Sprendimo 2004/752/EB, Euratomas 3 straipsnio pirmoje pastraipoje numatyta galimybė, kad Taryba gali nuspręsti taikyti Teismo statuto I priedo 4 straipsnio 1 dalyje numatytą tvarką, pagal kurią Tarnautojų teismo pirmininką teisėjai renka iš savo narių trejų metų kadencijai. Reikėtų pasinaudoti šia galimybe,

         NUSPRENDĖ:
   1 straipsnis
   Europos Sąjungos tarnautojų teismo teisėjais skiriami:

               —

               Irena BORUTA

               —

               Stéphane GERVASONI

               —

               Heikki KANNINEN

               —

               Horstpeter KREPPEL

               —

               Paul J. MAHONEY

               —

               Charisios TAGARAS

               —

               Sean VAN RAEPENBUSCH.

         2 straipsnis
   Keturi iš šių teisėjų skiriami šešerių metų laikotarpiui nuo 2005 m. spalio 1 d. iki 2011 m. rugsėjo 30 d.
   Kiti trys teisėjai skiriami trejų metų laikotarpiui nuo 2005 m. spalio 1 d. iki 2008 m. rugsėjo 30 d.
   Tarybos generalinis sekretoriatas Europos Sąjungos oficialiajame leidinyje paskelbia trijų Tarybos pirmininko burtų keliu paskirtų šio Teismo teisėjų, kurių kadencija baigsis pirmųjų trejų metų pabaigoje, pavardes.
   3 straipsnis
   Skiriant pirmąjį Tarnautojų teismo pirmininką taikoma Teismo statuto I priedo 4 straipsnio 1 dalyje numatyta tvarka.
   4 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   5 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. liepos 22 d.

            Tarybos vardu

            Pirmininkas

         J. STRAW

      (1)  OL L 333, 2004 11 9, p. 7.

      (2)  OL L 50, 2005 2 23, p. 7.

      (3)  OL L 21, 2005 1 25, p. 13.

      (4)  OL L 50, 2005 2 23, p. 9.


title: 2008 m. liepos 22 d. Tarybos sprendimas 2008/605/BUSP dėl Bendrosios pozicijos 2004/161/BUSP, atnaujinančios ribojančias priemones Zimbabvei, įgyvendinimo

text:
23.7.2008

               LT

               Europos Sąjungos oficialusis leidinys

               L 194/34

      TARYBOS SPRENDIMAS 2008/605/BUSP
   2008 m. liepos 22 d.
   dėl Bendrosios pozicijos 2004/161/BUSP, atnaujinančios ribojančias priemones Zimbabvei, įgyvendinimo
   EUROPOS SĄJUNGOS TARYBA,
   atsižvelgdama į Bendrąją poziciją 2004/161/BUSP (1), ypač į jos 6 straipsnį, kartu su Europos Sąjungos sutarties 23 straipsnio 2 dalimi,
   kadangi:

               (1)

               Bendrąja pozicija 2004/161/BUSP Taryba patvirtino priemones, inter alia, skirtas užkirsti kelią fiziniams asmenims, užsiimantiems veikla, kuria šiurkščiai pažeidžiami demokratijos, pagarbos žmogaus teisėms ir teisinės valstybės principai Zimbabvėje, atvykti į valstybių narių teritoriją ar vykti per ją tranzitu bei įšaldyti lėšas ir ekonominius išteklius, priklausančius Zimbabvės Vyriausybės nariams ir visiems su jais susijusiems fiziniams ar juridiniams asmenims, subjektams ar organizacijoms, išvardintiems Bendrosios pozicijos 2004/161/BUSP priede.

               (2)

               2008 m. prezidento rinkimų kampanijos metu Zimbabvės valdžios institucijos rengė ir vykdė smurtinius veiksmus, dėl kurių šie rinkimai buvo vykdomi paminant demokratijos principus; todėl tam tikri asmenys ir subjektai turėtų būti įtraukti į Bendrosios pozicijos 2004/161/BUSP priede pateiktą sąrašą. Šie asmenys ir subjektai ne tik vykdo veiksmus, kuriais Zimbabvėje šiurkščiai pažeidžiami demokratijos, pagarbos žmogaus teisėms ir teisinės valstybės principai, bet taip pat yra susiję su režimu, kadangi atlieka tam tikras funkcijas, arba dalyvauja Zimbabvės valdžios institucijų rengiamuose ir vykdomuose smurtiniuose veiksmuose ar juos skatina ir todėl turi būti laikomi susijusiais su režimu,

         NUSPRENDĖ:
   1 straipsnis
   Šio sprendimo priede nurodyti asmenys ir subjektai įtraukiami į Bendrosios pozicijos 2004/161/BUSP priede pateiktą sąrašą.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. liepos 22 d.

            Tarybos vardu

            Pirmininkas

         B. KOUCHNER

      (1)  OL L 50, 2004 2 20, p. 66. Bendroji pozicija su paskutiniais pakeitimais, padarytais Sprendimu 2007/455/BUSP (OL L 172, 2007 6 30, p. 89).

      PRIEDAS
      1 straipsnyje nurodyti asmenys ir subjektai

                              132.

                              Gono, Gideon

                  Centrinio banko valdytojas

                              133.

                              Kazembe, Joyce

                     Zimbabwe Electoral Commission pirmininko pavaduotoja

                              134.

                              Patel, Bharat

                  Laikinasis generalinis prokuroras

                              135.

                              Chiwenga, Jocelyn

                  Verslininkė, Kariuomenės generalinio štabo viršininko generolo Chiwenga žmona

                              136.

                              Dube, Tshingo

                  Zimbabvės gynybos pramonės vyriausiasis pareigūnas ir Zimbabvės Afrikos nacionalinės sąjungos (Patriotinio fronto) kandidatas parlamento rinkimuose

                              137.

                              Huni, Munyaradzi

                  Oficialaus vyriausybinio laikraščio „The Herald“ žurnalistas, kurstęs teroro kampaniją, kuri buvo vykdoma prieš rinkimus ir jų metu

                              138.

                              Kereke, Munyaradzi

                  Centrinio banko valdytojo vyriausiasis patarėjas

                              139.

                              Chiremba, Mirirai

                  Centrinio banko informavimo finansiniais klausimais skyriaus pareigūnas

                              140.

                              Zvayi, Caesar

                  Oficialaus vyriausybinio laikraščio „The Herald“ žurnalistas, kurstęs teroro kampaniją, kuri buvo vykdoma prieš rinkimus ir jų metu

                              141.

                              Chingoka, Peter

                  Zimbabvės kriketo federacijos pirmininkas, viešai parėmęs teroro kampaniją, kuri buvo vykdoma prieš rinkimus ir jų metu

                              142.

                              Chimedza, Paul Dr.

                  Pasaulio medikų asociacijos Zimbabvės skyriaus pirmininkas, atsisakęs padėti MDC (opozicijos) aukoms

                              143.

                              Oro pajėgų korpuso vadas Karakadzai

                  Hararės metropolijos provincija, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              144.

                              Pulkininkas C. Sibanda

                  Bulavajaus provincija, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              145.

                              Brigados generolas Tarumbwa

                     Manicaland ir Mutare South, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              146.

                              Pulkininkas M. Mzilikazi (MID)

                     Buhera Central, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              147.

                              Pulkininkas Mutsvunguma

                     Headlands, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              148.

                              Brigados generolas Shungu

                     Mashonaland Central, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              149.

                              Pulkininkas Chipwere

                     Bindura South, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              150.

                              Pulkininkas F. Mhonda

                     Rushinga, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              151.

                              Oro pajėgų korpuso vadas Muchena

                     Midlands, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              152.

                              Oro pajėgų korpuso vadas Abu Basutu

                     Matebeleland South, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              153.

                              Brigados generolas Khumalo

                     Matebeleland North, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              154.

                              Armijos korpuso generolas E. A. Rugeje

                     Masvingo provincija, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              155.

                              Pulkininkas G. Mashava

                     Chiredzi Central, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              156.

                              Pulkininkas leitenantas Muchono

                     Mwenezi West, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              157.

                              Pulkininkas leitenantas Mpabanga

                     Mwenezi East, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              158.

                              Majoras R. Kwenda

                     Zaka East, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              159.

                              Brigados generolas Sigauke

                     Mash West provincija, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              160.

                              Pulkininkas Gwekwerere

                     Chinhoyi, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              161.

                              Pulkininkas C. T. Gurira

                     Mhondoro Mubaira, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              162.

                              Brigados generolas D. Nyikayaramba

                     Mashonaland East, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              163.

                              Brigados generolas Rungani

                  Atsargos brigados generolas, asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu

                              164.

                              Chinotimba, Joseph

                  Zimbabvės išlaisvinimo karo veteranų nacionalinės asociacijos pirmininko pavaduotojas, Zimbabvės Afrikos nacionalinės sąjungos (Patriotinio fronto) karinių grupuočių vadas

                              165.

                              Moyo, Gilbert

                  „Karo veteranas“, dalyvavęs vykdant daugelį nusikaltimų Mashonaland Ouest (Chegutu), Zimbabvės Afrikos nacionalinės sąjungos (Patriotinio fronto) karinių grupuočių vadas

                              166.

                              Rangwani, Dani

                  Policijos inspektorius, dalyvavęs kankinant ir įkalinant MDC šalininkus, asmuo, tiesiogiai dalyvavęs vykdant 2007 m. kovo mėn. smurto veiksmus

                              167.

                              Jangara, Thomsen

                  Policijos prefekto pavaduotojas, Southerton vyriausias policijos komisaras, atsakingas už Hararės pietinės dalies teritoriją, asmuo, tiesiogiai dalyvavęs vykdant 2007 m. kovo mėn. smurto veiksmus

                              168.

                              Tonderai Matibiri, Innocent

                  Policijos generalinio direktoriaus pavaduotojas; Mugabe sūnėnas ar „artimas afrikietiško kraujo giminaitis“, paskirtas į aukšto lygio pareigas tam, kad ateityje taptų policijos generaliniu direktoriumi, asmuo, tiesiogiai dalyvavęs vykdant 2007 m. kovo mėn. smurto veiksmus

                              169.

                              Zidco Holdings

                  Zimbabvės Afrikos nacionalinės sąjungos (Patriotinio fronto) finansų holdingas (žinomas kaip Zidco Holdings (PVT) Ltd).
                  PO Box 1275, Hararė, Zimbabvė

                              170.

                              Jongwe Printing and Publishing

                  Zimbabvės Afrikos nacionalinės sąjungos (Patriotinio fronto) leidybos filialas (žinomas kaip Jongwe Company (PVT) Ltd printing and publishing co, taip pat kaip Jongwe printing and publishing company)
                  14 Austin Road, Coventry road, Workington, Hararė, Zimbabvė. PO box 5988, Hararė, Zimbabvė

                              171.

                              Cold Comfort Farm Trust Co-operative

                  Priklauso Didymus Mutasa, susijęs ir su Grace Mugabe
                  Cowie Road, Tynwald, Hararė, Zimbabvė

                              172.

                              Zimbabwe Defence Industries

                  Visas priklauso Zimbabvės Vyriausybei. Vieni iš direktorių: Leo Mugabe ir Solomon Mujuru.
                  10th Floor, Trustee House, 55 Samora Machel Avenue, PO Box 6597, Hararė, Zimbabvė


Svarbus teisinis pranešimas

|

52007BP0113(01)

1. 2007 m. balandžio 24 d. Europos Parlamento sprendimas dėl Europos profesinio mokymo plėtros centro 2005 finansinių metų biudžeto įvykdymo patvirtinimo (C6-0386/2006 - 2006/2153(DEC))

Oficialusis leidinys 074 E , 20/03/2008 p. 0183 - 0184

		1.2007 m. balandžio 24 d. Europos Parlamento sprendimas dėl Europos profesinio mokymo plėtros centro 2005 finansinių metų biudžeto įvykdymo patvirtinimo (C6-0386/2006 — 2006/2153(DEC))Europos Parlamentas,- atsižvelgdamas į Europos profesinio mokymo plėtros centro 2005 finansinių metų galutines metines ataskaitas [1],- atsižvelgdamas į Audito Rūmų ataskaitą dėl Europos profesinio mokymo plėtros centro 2005 finansinių metų galutinių metinių ataskaitų kartu su centro atsakymais [2],- atsižvelgdamas į 2007 m. vasario 27 d. Tarybos rekomendaciją (5711/2007 — C6-0080/2007),- atsižvelgdamas į EB sutartį, ypač į jos 276 straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [3], ypač į jo 185 straipsnį,- atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo [4], ypač į jo 12a straipsnį,- atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [5], ypač į jo 94 straipsnį,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A6-0097/2007),1. suteikia patvirtinimą Europos profesinio mokymo plėtros centro direktoriui, kad Centro 2005 finansinių metų biudžetas įvykdytas;2. išdėsto savo pastabas toliau pateikiamoje rezoliucijoje;3. paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos profesinio mokymo plėtros centro direktoriui, Tarybai, Komisijai, ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).[1] OL C 266, 2006 10 31, p. 28.[2] OL C 312, 2006 12 19, p. 60.[3] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[4] OL L 39, 1975 2 13, p. 1. Reglamentas su paskutiniais pakeitimais, padarytais Reglamentu (EB) Nr. 2051/2004 (OL L 355, 2004 12 1, p. 1).[5] OL L 357, 2002 12 31, p. 72.--------------------------------------------------


title: 2010/242/: 2010 m. balandžio 26 d. Tarybos sprendimas dėl Regionų komiteto Austrijai atstovaujančių nario ir pakaitinio nario skyrimo

text:
29.4.2010

               LT

               Europos Sąjungos oficialusis leidinys

               L 107/20

         TARYBOS SPRENDIMAS
   2010 m. balandžio 26 d.
   dėl Regionų komiteto Austrijai atstovaujančių nario ir pakaitinio nario skyrimo
   (2010/242/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Austrijos Vyriausybės pasiūlymą,
   kadangi:

               (1)

               2009 m. gruodžio 22 d. Taryba priėmė sprendimą 2009/1014/ES ir 2010 m. sausio 18 d. priėmė sprendimą 2010/29/ES dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d. (1).

               (2)

               Pasibaigus Herbert SAUSGRUBER įgaliojimams tapo laisva Regionų komiteto nario vieta. Markus WALLNER paskyrus Regionų komiteto nariu tampa laisva pakaitinio nario vieta,

         NUSPRENDĖ:
   1 straipsnis
   Likusiam kadencijos laikui – iki 2015 m. sausio 25 d. Regionų komiteto

               a)

               nariu skiriamas:

                           —

                           Herr Landesstatthalter Mag. Markus WALLNER, Stellvertretender Landeshauptmann von Vorarlberg (įgaliojimų pakeitimas),

                     ir

               b)

               pakaitine nare skiriama:

                           —

                           Frau Landtagspräsidentin Dr. Bernadette MENNEL, Präsidentin des Vorarlberger Landtags.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. balandžio 26 d.

            Tarybos vardu

            Pirmininkas

         M. Á. MORATINOS

      (1)  OL L 348, 2009 12 29, p. 22 ir OL L 12, 2010 1 19, p. 11.


title: 2014 m. liepos 31 d. Tarybos sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje

text:
31.7.2014

               LT

               Europos Sąjungos oficialusis leidinys

               L 229/13

         TARYBOS SPRENDIMAS 2014/512/BUSP
   2014 m. liepos 31 d.
   dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2014 m. kovo 6 d. Europos Sąjungos valstybių ar vyriausybių vadovai griežtai pasmerkė Rusijos Federacijos įvykdytą Ukrainos suverenumo ir teritorinio vientisumo pažeidimą, kuris nebuvo išprovokuotas, ir paragino Rusijos Federaciją nedelsiant sugrąžinti savo karines pajėgas į jų nuolatinio dislokavimo vietas, laikantis atitinkamų susitarimų. Jie nurodė, kad tolesni Rusijos Federacijos veiksmai siekiant destabilizuoti padėtį Ukrainoje turės papildomų ir plataus masto pasekmių Europos Sąjungos bei jos valstybių narių ir Rusijos Federacijos tarpusavio santykiams įvairiose ekonomikos srityse;

               (2)

               2014 m. kovo 17 d. Taryba priėmė Sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), kuriuo Taryba nustatė draudimo keliauti ir turto įšaldymo priemones;

               (3)

               2014 m. kovo 21 d. Europos Vadovų Taryba priminė 2014 m. kovo 6 d. valstybių ar vyriausybių vadovų pareiškimą ir paprašė Komisijos bei valstybių narių parengti galimas tikslines priemones;

               (4)

               2014 m. gegužės 27 d., birželio 27 d. ir liepos 16 d. Europos Sąjungos valstybių ar vyriausybių vadovai atkreipė dėmesį į tai, kad Komisija, EIVT ir valstybės narės atlieka parengiamąjį darbą, susijusį su galimomis tikslinėmis priemonėmis, kad nedelsiant būtų galima imtis tolesnių veiksmų;

               (5)

               liepos 22 d. Taryba paragino Rusijos Federaciją aktyviai pasinaudoti savo įtaka nelegaliai ginkluotoms grupuotėms, kad būtų galima visapusiškai, nedelsiant, saugiai ir patikimai patekti į bendrovės „Malaysian Airlines“ MH17 reisu skridusio lėktuvo numušimo vietą Donecke, būtų užtikrintas visapusiškas bendradarbiavimas siekiant rasti žuvusiųjų palaikus bei daiktus ir visapusiškas bendradarbiavimas atliekant nepriklausomą tyrimą, įskaitant nekliudomą galimybę patekti į įvykio vietą tiek, kiek reikės tyrimui ir galimiems vėlesniems tyrimams atlikti;

               (6)

               Taryba taip pat paragino Rusiją sustabdyti didėjantį ginklų, įrangos ir kovotojų srautą per sieną, kad būtų pasiekti greiti ir akivaizdūs deeskalacijos rezultatai. Taryba taip pat paragino Rusiją išvesti savo papildomas karines pajėgas iš pasienio zonos;

               (7)

               be to, Taryba priminė ankstesnius Europos Vadovų Tarybos įsipareigojimus ir pareiškė esanti pasirengusi nedelsiant nustatyti tolesnių reikšmingų ribojamųjų priemonių rinkinį, jei Rusija nedelsiant ir visapusiškai nebendradarbiaus vykdant pirmiau išvardytus reikalavimus. Taryba paprašė Komisijos ir EIVT baigti parengiamąjį darbą, susijusį su galimomis tikslinėmis priemonėmis, ir ne vėliau kaip liepos 24 d. pateikti pasiūlymus dėl veiksmų, be kita ko, dėl patekimo į kapitalo rinkas, gynybos, dvejopo naudojimo prekių ir didesnės rizikos technologijų, be kita ko, energetikos sektoriuje;

               (8)

               atsižvelgdama į padėties sunkumą, Taryba mano, kad tikslinga imtis ribojamųjų priemonių reaguojant į Rusijos veiksmus, kuriais destabilizuojama padėtis Ukrainoje;

               (9)

               šiomis aplinkybėmis tikslinga uždrausti naujų obligacijų, nuosavybės ar panašių finansinių priemonių, kurių termino diena viršija 90 dienų ir kurias išleido valstybinės Rusijos finansų įstaigos, sandorius arba tokioms priemonėms skirtų finansavimo ar investavimo paslaugų teikimą, arba prekiavimą tokiomis priemonėmis, išskyrus tarptautinį statusą turinčias Rusijoje įsikūrusias įstaigas, įsteigtas pagal tarpvyriausybinius susitarimus su Rusija kaip viena iš akcininkių. Šie draudimai nedaro įtakos paskolų teikimui toms valstybinėms Rusijos finansų įstaigoms ar jų paskolų teikimui nepriklausomai nuo jų termino dienos;

               (10)

               be to, valstybės narės turėtų uždrausti parduoti, tiekti, perduoti Rusijai arba eksportuoti į Rusiją visų rūšių ginklus ir su jais susijusius reikmenis. Taip pat turėtų būti uždraustas visų rūšių ginklų ir su jais susijusių reikmenų viešasis pirkimas iš Rusijos;

               (11)

               be to, turėtų būti uždrausta parduoti, tiekti, perduoti ar eksportuoti dvejopo naudojimo objektus, skirtus naudojimui kariniais tikslais arba kariniams galutiniams naudotojams Rusijoje. Šis draudimas neturėtų daryti poveikio dvejopo naudojimo objektų ir technologijų eksportui, įskaitant aeronautiką ir kosmoso pramonę, naudojimui ne kariniais tikslais ir (arba) nekariniams galutiniams naudotojams;

               (12)

               turėtų būti draudžiama parduoti, tiekti, perduoti arba eksportuoti tam tikras didesnės rizikos prekes ir technologijas, jeigu jos yra skirtos giliavandenei naftos žvalgybai ir gamybai, naftos žvalgybai ir gamybai Arktyje arba skalūnų naftos projektams;

               (13)

               tam tikroms priemonėms įgyvendinti reikalingi tolesni Sąjungos veiksmai,

         PRIĖMĖ ŠĮ SPRENDIMĄ:
   1 straipsnis
   Tiesioginis ar netiesioginis obligacijų, nuosavybės ar panašių finansinių priemonių, kurių termino diena viršija 90 dienų, pirkimas ar pardavimas, tarpininkavimo paslaugos ar pagalba išleidžiant jas arba kitoks prekiavimas tokiomis obligacijomis, nuosavybės ar panašiomis finansinėmis priemonėmis, kurias po 2014 m. rugpjūčio 1 d. išleido:

               a)

               pagrindinės kredito įstaigos arba vystymosi finansų įstaigos, įsteigtos Rusijoje, jeigu 2014 m. rugpjūčio 1 d. daugiau kaip 50 % šių įstaigų akcijų yra valstybės nuosavybė arba kontroliuojama valstybės, kaip išvardyta priede;

               b)

               bet kuris juridinis asmuo, subjektas ar organizacija įsteigta už Sąjungos ribų, kurios daugiau kaip 50 % akcijų yra į priedą įtraukto subjekto nuosavybė; arba

               c)

               bet kuris juridinis asmuo, subjektas ar organizacija, veikiantys b punkte nurodyto arba į priede pateiktą sąrašą įtraukto subjekto vardu ar jo nurodymu;

         yra draudžiami.
   2 straipsnis
   1.   Valstybių narių piliečiams arba iš valstybių narių teritorijų, arba naudojantis su jų vėliavomis plaukiojančiais laivais ar jų orlaiviais draudžiama tiesiogiai ar netiesiogiai parduoti, tiekti, perduoti Rusijai arba į ją eksportuoti visų rūšių ginklus ir su jais susijusius reikmenis, įskaitant ginklus ir šaudmenis, karines transporto priemones ir įrangą, sukarintą įrangą ir jų atsargines dalis, neatsižvelgiant į tai, ar jų kilmės vieta yra jų teritorijose.
   2.   Draudžiama:

               a)

               bet kokiems fiziniams ar juridiniams asmenims, subjektams ar organizacijoms Rusijoje arba naudojimui Rusijoje tiesiogiai arba netiesiogiai teikti techninę pagalbą, tarpininkavimo paslaugas arba kitas paslaugas, susijusias su karine veikla ir su visų rūšių ginklų ir su jais susijusių reikmenų, įskaitant ginklus ir šaudmenis, karines transporto priemones ir įrangą, sukarintą įrangą ir jų atsargines dalis, tiekimu, gamyba, technine priežiūra ir naudojimu;

               b)

               bet kokiems fiziniams ar juridiniams asmenims, subjektams ar organizacijoms Rusijoje arba naudojimui Rusijoje tiesiogiai ar netiesiogiai teikti finansavimą arba finansinę paramą, susijusią su karine veikla, įskaitant visų pirma dotacijas, paskolas ir eksporto kredito draudimą ar garantiją, taip pat draudimą ir perdraudimą, kurie būtų skirti tokiems ginklams ir su jais susijusiems reikmenims parduoti, tiekti, perduoti ar eksportuoti arba susijusiai techninei pagalbai, tarpininkavimo paslaugoms ar kitoms paslaugoms teikti.

         3.   Valstybių narių piliečiams arba naudojantis su valstybių narių vėliavomis plaukiojančiais laivais ar jų orlaiviais draudžiama importuoti, pirkti arba transportuoti iš Rusijos visų rūšių ginklus ir su jais susijusius reikmenis, įskaitant ginklus ir šaudmenis, karines transporto priemones ir įrangą, sukarintą įrangą ir jų atsargines dalis.
   4.   1, 2 ir 3 dalyse nustatyti draudimai nedaro poveikio sutarčių ar susitarimų, sudarytų iki 2014 m. rugpjūčio 1 d., vykdymui ir atsarginių dalių ir paslaugų, reikalingų esamiems pajėgumams Sąjungoje palaikyti ir jų saugai užtikrinti, tiekimui.
   3 straipsnis
   1.   Valstybių narių piliečiams arba iš valstybių narių teritorijų, arba naudojantis su jų vėliavomis plaukiojančiais laivais ar jų orlaiviais draudžiama tiesiogiai ar netiesiogiai parduoti, tiekti, perduoti Rusijai ar bet kokiems kariniams galutiniams naudotojams Rusijoje arba į ją ar jiems eksportuoti visas dvejopo naudojimo prekes ir technologijas, išvardytas 2009 m. gegužės 5 d. Tarybos reglamento (EB) Nr. 428/2009, nustatančio Bendrijos dvejopo naudojimo prekių eksporto, persiuntimo, susijusių tarpininkavimo paslaugų ir tranzito kontrolės režimą (2), I priede, neatsižvelgiant į tai, ar jų kilmės vieta yra jų teritorijose.
   2.   Draudžiama:

               a)

               bet kokiems asmenims, subjektams ar organizacijoms Rusijoje arba naudojimui Rusijoje tiesiogiai arba netiesiogiai teikti techninę pagalbą, tarpininkavimo paslaugas arba kitas paslaugas, susijusias su 1 dalyje nurodytomis prekėmis ir technologijomis ir su tokių prekių ir technologijų tiekimu, gamyba, technine priežiūra ir naudojimu;

               b)

               bet kokiems asmenims, subjektams ar organizacijoms Rusijoje arba naudojimui Rusijoje tiesiogiai ar netiesiogiai teikti finansavimą arba finansinę paramą, susijusią su 1 dalyje nurodytomis prekėmis ir technologijomis, įskaitant visų pirma dotacijas, paskolas ir eksporto kredito draudimą, kurie būtų skirti tokioms prekėms ir technologijoms parduoti, tiekti, perduoti ar eksportuoti arba susijusiai techninei pagalbai, tarpininkavimo paslaugoms ar kitoms paslaugoms teikti;

         3.   1 ir 2 dalyse nustatyti draudimai nedaro poveikio sutarčių ar susitarimų, sudarytų iki 2014 m. rugpjūčio 1 d., vykdymui.
   4 straipsnis
   1.   Valstybių narių piliečiams arba iš valstybių narių teritorijų, arba naudojantis valstybių narių jurisdikcijai priklausančiais laivais ar orlaiviais norint tiesiogiai ar netiesiogiai parduoti, tiekti, perduoti arba eksportuoti tam tikras technologijas, kurios yra tinkamos giliavandenei naftos žvalgybai ir gamybai, naftos žvalgybai ir gamybai Arktyje arba skalūnų naftos projektams Rusijoje vykdyti, turi būti išduodamas išankstinis eksportuojančios valstybės narės kompetentingos valdžios institucijos leidimas.
   Sąjunga imasi būtinų priemonių atitinkamiems objektams, kuriems turi būti taikoma ši dalis, nustatyti.
   2.   Išankstinius leidimus teikti:

               a)

               techninę pagalbą ar kitas paslaugas, susijusias su 1 dalyje nurodytomis technologijomis;

               b)

               finansavimą ar finansinę paramą 1 dalyje nurodytų technologijų pardavimui, tiekimui, perdavimui ar eksportui arba siekiant teikti susijusią techninę pagalbą ar mokymą

         taip pat turi išduoti eksportuojančios valstybės narės kompetentinga valdžios institucija.
   3.   Valstybių narių kompetentingos valdžios institucijos neišduoda leidimo parduoti, tiekti, perduoti arba eksportuoti technologijas arba teikti nurodytas paslaugas, kaip nurodyta 1 ir 2 dalyse, jeigu jos nustato, kad atitinkamas pardavimas, tiekimas, perdavimas ar eksportas arba atitinkamos paslaugos teikimas yra skirtas giliavandenei naftos žvalgybai ir gamybai, naftos žvalgybai ir gamybai Arktyje arba skalūnų naftos projektams Rusijoje.
   4.   3 dalis nedaro poveikio sutarčių, sudarytų iki 2014 m. rugpjūčio 1 d., vykdymui.
   5 straipsnis
   Siekiant kuo labiau padidinti šiame sprendime nurodytų priemonių poveikį, Sąjunga ragina trečiąsias valstybes patvirtinti ribojamąsias priemones, panašias į čia numatytas priemones.
   6 straipsnis
   Fiziniams ir juridiniams asmenims, subjektams arba organizacijoms neatsiranda jokia atsakomybė, jei jie nežinojo ir neturėjo pagrįstos priežasties įtarti, kad savo veiksmais pažeistų šiame sprendime nustatytas priemones.
   7 straipsnis
   1.   Netenkinami jokie su sutartimi arba sandoriu, kurių vykdymui tiesioginį arba netiesioginį, visapusišką arba dalinį poveikį turėjo šiuo sprendimu nustatytos priemonės, susiję reikalavimai dėl žalos atlyginimo arba kiti šios rūšies reikalavimai, pavyzdžiui, reikalavimai dėl kompensacijos ar dėl garantijos suteikimo, ypač reikalavimai pratęsti įsipareigojimo, garantijos ar žalos atlyginimo įsipareigojimo terminą arba juos apmokėti, ypač jeigu tai yra finansinė garantija ar finansinis žalos atlyginimo įsipareigojimas, kad ir kokia būtų jų forma, kuriuos pateikė:

               a)

               1 straipsnio b ar c punktuose nurodyti arba į priedą įtraukti subjektai;

               b)

               bet kurie kiti Rusijos asmenys, subjektai ar organizacijos; ar

               c)

               bet kurie asmenys, subjektai arba organizacijos, veikiantys vieno iš šios dalies a arba b punktuose nurodytų asmenų, subjektų ar organizacijų vardu arba jų naudai.

         2.   Visuose procesiniuose veiksmuose dėl reikalavimo vykdymo pareiga įrodyti, kad 1 dalimi nedraudžiama tenkinti reikalavimą, tenka to reikalavimo vykdymo siekiančiam asmeniui.
   3.   Šiuo straipsniu nedaromas poveikis 1 dalyje nurodytų asmenų, subjektų ir organizacijų teisei į sutartinių įsipareigojimų nevykdymo pagal šį sprendimą teisėtumo teisminę peržiūrą.
   8 straipsnis
   Draudžiama sąmoningai ir tyčia dalyvauti veikloje, kuria siekiama išvengti arba dėl kurios išvengiama 1–4 straipsniuose nustatytų draudimų, įskaitant veiklą, kurį pakeistų 1 straipsnyje išvardytus subjektus
   9 straipsnis
   1.   Šis sprendimas taikomas iki 2015 m. liepos 31 d.
   2.   Šis sprendimas nuolat peržiūrimas. Prireikus jis atnaujinamas arba iš dalies keičiamas, jeigu Taryba mano, kad jo tikslai nebuvo pasiekti.
   3.   Šiame sprendime nustatytos ribojamosios priemonės peržiūrimos ne vėliau kaip 2014 m. spalio 31 d., visų pirma atsižvelgiant į jų poveikį ir trečiųjų valstybių priimtas patvirtintas priemones.
   10 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2014 m. liepos 31 d.

            Tarybos vardu

            Pirmininkas

         S. GOZI

      (1)  OL L 78, 2014 3 17, p. 16.

      (2)  OL L 134, 2009 5 29, p. 1.

      PRIEDAS
      1 STRAIPSNIO a DALYJE NURODYTŲ ĮSTAIGŲ SĄRAŠAS

                  1.

                  SBERBANK

                  2.

                  VTB BANK

                  3.

                  GAZPROMBANK

                  4.

                  VNESHECONOMBANK (VEB)

                  5.

                  ROSSELKHOZBANK


title: 2017 m. rugsėjo 14 d. Tarybos sprendimas (ES) 2017/1591, kuriuo skiriamas Regionų komiteto Austrijos Respublikos pasiūlytas narys

text:
21.9.2017

               LT

               Europos Sąjungos oficialusis leidinys

               L 243/4

         TARYBOS SPRENDIMAS (ES) 2017/1591
   2017 m. rugsėjo 14 d.
   kuriuo skiriamas Regionų komiteto Austrijos Respublikos pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Austrijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.

               (2)

               pasibaigus Markus LINHART kadencijai tapo laisva Regionų komiteto nario vieta;

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

               —

               Hannes WENINGER, Gemeinderat (Gießhübl) und Abgeordneter zum Nationalrat.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. rugsėjo 14 d.

            Tarybos vardu

            Pirmininkas

         A. ANVELT

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2013/42/BUSP: 2013 m. sausio 11 d. Politinio ir saugumo komiteto sprendimas EUCAP NESTOR/2/2013 dėl trečiųjų valstybių įnašų į Europos Sąjungos regioninių jūrinių pajėgumų stiprinimo Somalio pusiasalyje misiją (EUCAP NESTOR) priėmimo

text:
23.1.2013

               LT

               Europos Sąjungos oficialusis leidinys

               L 20/52

      POLITINIO IR SAUGUMO KOMITETO SPRENDIMAS EUCAP NESTOR/2/2013
   2013 m. sausio 11 d.
   dėl trečiųjų valstybių įnašų į Europos Sąjungos regioninių jūrinių pajėgumų stiprinimo Somalio pusiasalyje misiją (EUCAP NESTOR) priėmimo
   (2013/42/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią dalį,
   atsižvelgdamas į 2012 m. liepos 16 d. Tarybos sprendimą 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (1), ypač į jo 10 straipsnio 3 dalį,
   kadangi:

               (1)

               remdamasi Sprendimo 2012/389/BUSP 10 straipsnio 3 dalimi, Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl trečiųjų valstybių įnašų į EUCAP NESTOR priėmimo;

               (2)

               civilinis operacijų vadas rekomendavo PSK priimti Norvegijos pasiūlytą įnašą į EUCAP NESTOR ir laikyti jį reikšmingu;

               (3)

               Norvegija turėtų būti atleista nuo finansinių įnašų į EUCAP NESTOR biudžetą,

         PRIĖMĖ ŠĮ SPRENDIMĄ:
   1 straipsnis
   Trečiųjų valstybių įnašai
   1.   Norvegijos įnašas į EUCAP NESTOR priimamas ir laikomas reikšmingu.
   2.   Norvegija atleidžiama nuo finansinių įnašų į EUCAP NESTOR biudžetą.
   2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2013 m. sausio 11 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 187, 2012 7 17, p. 40.


title: 2015 m. balandžio 15 d. Europos Parlamento ir Tarybos sprendimas (ES) 2015/642 dėl Europos prisitaikymo prie globalizacijos padarinių fondo lėšų mobilizavimo (Graikijos paraiška „EGF/2014/015 GR/Attica Publishing activities“)

text:
24.4.2015

               LT

               Europos Sąjungos oficialusis leidinys

               L 106/25

         EUROPOS PARLAMENTO IR TARYBOS SPRENDIMAS (ES) 2015/642
   2015 m. balandžio 15 d.
   dėl Europos prisitaikymo prie globalizacijos padarinių fondo lėšų mobilizavimo (Graikijos paraiška „EGF/2014/015 GR/Attica Publishing activities“)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (EGF) įsteigtas teikti paramą atleistiems darbuotojams ir darbo veiklą nutraukusiems savarankiškai dirbantiems asmenims dėl su globalizacija susijusių esminių pasaulio prekybos sistemos struktūrinių pokyčių, dėl besitęsiančios pasaulinės finansų ir ekonomikos krizės, kaip nurodyta Europos Parlamento ir Tarybos reglamente (EB) Nr. 546/2009 (3), arba dėl naujos pasaulinės finansų ir ekonomikos krizės ir padėti jiems vėl integruotis į darbo rinką;

               (2)

               Tarybos reglamento (ES, Euratomas) Nr. 1311/2013 (4) 12 straipsnyje numatyta galimybė mobilizuoti EGF lėšas neviršijant didžiausios metinės 150 mln. EUR sumos (2011 m. kainomis);

               (3)

               2014 m. rugsėjo 4 d. Graikija pateikė paraišką mobilizuoti EGF lėšas dėl darbuotojų atleidimo 46 įmonėse, vykdančiose NACE 2 red. 58 skyriaus (leidybinė veikla) (5) veiklą Graikijoje Atikos (EL 30) NUTS 2 lygio regione, ir ją papildė išsamesne informacija, kaip nustatyta Reglamento (ES) Nr. 1309/2013 8 straipsnio 3 dalyje. Ši paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)

               todėl iš EGF turėtų būti mobilizuota 3 746 700 EUR suma finansinei paramai pagal Graikijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2015 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 3 746 700 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2015 m. balandžio 15 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkė

         Z. KALNIŅA-LUKAŠEVICA

      (1)  OL L 347, 2013 12 20, p. 855.

      (2)  OL C 373, 2013 12 20, p. 1.

      (3)  2009 m. birželio 18 d. Europos Parlamento ir Tarybos reglamentas (EB) Nr. 546/2009, iš dalies keičiantis Reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (OL L 167, 2009 6 29, p. 26).

      (4)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

      (5)  2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1)